OzLabs/hebrew-wiki-articles huggingface dataset:
ניר בן חיים

ניר בן חיים (נולד ב-15 בדצמבר 1970) הוא ראש עיריית חדרה.

==ביוגרפיה==
ניר בן חיים נולד בחדרה. בגיל 23 החל לעבוד בעיריית חדרה כחשמלאי. הוא הצטרף לוועד העובדים והיה לראש ועד העובדים במשך שתי קדנציות. בהמשך היה ראש ההסתדרות במרחב חדרה-שומרון. בן חיים בעל תואר ראשון במדעי המדינה ומינהל ציבורי.

בשנת 2018 נבחר לראשונה למועצת העיר ורשימתו "העיר של כולנו", שזכתה לתמיכת מפלגת כולנו בראשות משה כחלון, השיגה שלושה מושבים במועצת העיר. בן חיים מונה לתפקיד ממלא מקום וסגן ראש עיריית חדרה, צבי גנדלמן.

בינואר 2022 מונה בן חיים לראש העירייה בפועל לאחר שגנלדמן הושעה בשל כתב האישום שהוגש נגדו.הוא נשאר בתפקידו לאחר שגבר בהצבעת מועצת העיר על יו”ר סיעת ’מחוברים’ בעיר, יניב דרי.

בבחירות 2024, התמודד על ראשות העירייה מול טל אליהו ויניב דרי ונבחר לאחר שקיבל מעל 45% מהקולות<ref></ref>.

==חיים אישיים==
בן חיים נשוי לסמדר ואב לארבעה. הוא מתגורר בשכונת בית אליעזר בעיר חדרה.

==קישורים חיצוניים==

==הערות שוליים==

קטגוריה:ראשי עיריית חדרה
קטגוריה:ראשי ועד עובדים בישראל
קטגוריה:חברי מועצת העיר חדרה
קטגוריה:פעילי ההסתדרות הכללית
קטגוריה:ישראלים שנולדו ב-1970
מוזיאון הגראן פאלה

מוזיאון הגראן פאלה (במרכז) ו[[מוזיאון הפטי פאלה (מימין) כפי שניתן לראות ממגדל אייפל]]
מוזיאון הגראן פאלה דה שאנז אליזה (בצרפתית: Le Grand Palais, מילולית "הארמון הגדול"), המוכר בקיצור: הגראן פאלה, הוא , אולם תצוגה ומתחם מוזיאונים הממוקם בשאנז אליזה ברובע ה-8 של פריז, צרפת. בנייתו של הגראן פאלה החלה בשנת 1897 לאחר הריסת ארמון התעשייה וכחלק מההכנות לתערוכה העולמית של 1900. במסגרת ההכנות לתערוכה זו נבנו גם מוזיאון הפטי פאלה וגשר אלכסנדר השלישי הסמוכים.

המבנה תוכנן להיות מקום רחב היקף לאירועים אמנותיים רשמיים. על גמלון הבניין חקוקות המלים הבאות: "אנדרטה שהוקדשה על ידי הרפובליקה לתפארת האמנות הצרפתית". הבניין עוצב לפי סגנון אדריכלות האמנויות היפות, וכולל חזיתות אבן מעוטרות, קמרונות זכוכית וחידושים תקופתיים שכללו ברזל, ובטון מזוין.

המבנה רשום כ על ידי משרד התרבות הצרפתי.

==קישורים חיצוניים==

* 

* 
<div class="mw-content-ltr">
* [http://www.grandpalais.fr/ Official Grand Palais website]
* [http://paris1900.lartnouveau.com/paris08/le_grand_palais.htm The Grand Palais], current photographs, and photographs from the 1900s.
* [http://www.boreally.org/toits/grand-palais-toits-de-paris/ Photos from the rooftops of the Grand Palais]
</div>

==הערות שוליים==

קטגוריה:פריז: מבנים
קטגוריה:פריז: מבנים היסטוריים
קטגוריה:פריז: מוזיאונים
קטגוריה:הרובע השמיני של פריז
מוזיאון הפטי פאלה

מוזיאון הפטי פאלה בשנת 2015
מוזיאון הפטי פאלה (בצרפתית: Petit Palais) הוא מוזיאון לאמנות ברובע ה-8 של פריז, צרפת.
== היסטוריה ==
הוא נבנה כחלק מההכנות לתערוכה העולמית של 1900, וכיום הוא משכנו של המוזיאון לאמנויות יפות של העיר פריז. מוזיאון הפטי פאלה ממוקם בשדרת ניקולא השני, היום שדרת וינסטון צ'רצ'יל, מול מוזיאון הגראן פאלה. שאר החזיתות של הבניין פונות אל נהר הסן ושדרות השאנז אליזה.

מוזיאון הפטי פאלה הוא אחד מ-14 מוזיאונים של העיר פריז ששולבו מאז 1 בינואר 2013 בתאגיד הציבורי Paris Musées. הוא רשום מאז 1975 כמונומנט היסטורי על ידי משרד התרבות הצרפתי.

==קישורים חיצוניים==

* 

<div class="mw-content-ltr">
* [http://petitpalais.paris.fr/en Official website]
* [http://www.parismusees.paris.fr/en Official Paris Musées website]
* [http://paris1900.lartnouveau.com/paris08/le_petit_palais.htm Paris1900.com: The Petit Palais] — 1900 (Exposition Universelle) and current photographs.
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פריז: מוזיאונים לאמנות
קטגוריה:פריז: מבנים
קטגוריה:פריז: מבנים היסטוריים
קטגוריה:הרובע השמיני של פריז
ארמון התעשייה

ארמון התעשייה (בצרפתית: Palais de l'Industrie) היה אולם תצוגה שנבנה בפריז בין נהר הסן לשאנז אליזה והוקם לרגל התערוכה העולמית של פריז ב-1855. הוא היה האחרון מבין מספר בניינים בעלי אותו שם שהוקמו באותו מקום. ארמון התעשייה הראשון נבנה ב-1839 ונבנה מחדש בתערוכות הבאות ב-1844 וב-1849. הבניין משנת 1855 תוכנן בעיקר על ידי האדריכל ז'אן-מארי-ויקטור וייל והמהנדס אלכסיס בארו . הוא נהרס בשנת 1897 כדי לפנות מקום למוזיאון הגרנד פלה של התערוכה העולמית בשנת 1900.

הקיסר נפוליאון השלישי איחל לתערוכה עולמית של 1855, ארבע שנים לאחר התערוכה הגדולה שהתקיימה בלונדון, כדי להוכיח את עליונותה של צרפת על ידי התעלות בכל פרמטר על התערוכה הבריטית. הוא חפץ במיוחד באולם תצוגה מרהיב שיתחרה בארמון הבדולח. בתחרות שהתקיימה ב-1852 זכתה תוכניתם של האדריכל ז'אן-מארי-ויקטור וייל והמהנדס דז'ארדין, ששילבה את השימוש המסורתי בבנייה עם זה של ברזל יצוק. עם זאת, בגלל אילוצי תקציב ועלויות, היה צורך לעבד מחדש את התוכניות, ועל כך אמון המהנדס אלכסיס בארו. בתכנון הסופי נעשה שימוש בבנייה רק לקירות החיצוניים, שעוביים מטר אחד וגובה שמונה עשר מטרים. עם זאת, קירות מסיביים אלו בקושי יכלו לתמוך במשקל הקרניז הבולט, והיה צורך לחזק אותם בעמודי ברזל יצוק ובקורות.

ארמון התעשייה היה באורך 260 מטרים וברוחב 105 מטרים. הספינה הראשית שלו הייתה באורך 190 מטרים ורוחבה 48 מטרים. הוא היה מוקף מ-4 צדדים במעברים בגובה שתי קומות וברוחב של 30 מטרים. המסבכים החצי-עגולים שלו גשרו על מפתח של 24 מטרים כדי ליצור חדר תצוגה רחב ידיים ללא עמודים במרכזו. למרות גודלו הרב, הארמון לא היה גדול מספיק כדי לאכלס את כל המציגים הצפויים, כך שנבנו שני מבנים ארעיים שיכילו את יתר התצוגות. הכשל העיקרי של הבניין, שלא הושלם ביום פתיחת התערוכה העולמית, היה האוורור הגרוע שלו. אף על פי שהכשל הפך את הבניין לחם מאוד במהלך היום, הוא שימש כאולם לתערוכות ואירועים חברתיים רבים עד להריסתו ב-1897.

אוקטב מירבו, בהתייחסו לארמון התעשייה כמוקד בשדרות השאנז אליזה, השווה את הבניין ל"שור העובר דרך גן ורדים ורומס הכל תחתיו". אף על פי שהמבקרים גינו כמעט בכל העולם את ה"כבדות" הגותית של הבניין, חיקוי המעטפת של מבנה ברזל וזכוכית עם מעטפת אבן בתערוכה העולמית של לונדון ב-1862 ובתערוכה הקולומביאנית העולמית של שיקגו ב-1893, ואפילו בבניינים שהיו אמורים להחליף אותו: מוזיאון הגרנד פלה ומוזיאון הפטי פאלה, שנבנו עבור היריד העולמי של שנת 1900.

הכניסה של ארמון התעשייה עוצבה על ידי קבוצת הפסלים של אליאס רובר, France Crowning Art and Industry.

==קישורים חיצוניים==

==הערות שוליים==

קטגוריה:פריז: מבנים
קטגוריה:מבנים שנהרסו
קטגוריה:הרובע השמיני של פריז
קבוצת לזארוס

קבוצת לזארוס (באנגלית: Lazarus Group; מוכרת גם בשם הקיצור: APT38) היא קבוצת פשע מקוון צפון קוריאנית, המבצעת פעולות סייבר התקפיות נגד גורמים דרום קוריאנים ומערביים<ref></ref>.

לשכת החקירות הפדרלית בארצות הברית (FBI) מצאה כי קבוצת התקיפה קשורה ונתמכת על ידי ממשלת צפון קוריאה<ref></ref>.

מלבד השם הרשמי, נתנו חברות אבטחת מידע לקבוצה שמות נוספים כגון: Zinc ,Whois Team ,Hidden Cobra (ניתן על ידי מיקרוסופט), Guardians of Peace.

בקבוצה חברים מעל ל-1000 אנשים, פעילותם מתבצעת לרוב מהעיר פיונגיאנג ומאזורים שונים בצפון קוריאה.

== תקיפות ==
התקפותיה של הקבוצה מתמקדות נגד חברות מסחריות וארגונים ממשלתיים ממגזרים שונים וממדינות מערביות כגון: גרמניה, דרום קוריאה, הודו, טאיוואן וארצות הברית.
{| class="wikitable"
|+
!שנה
!שם
!תיאור
|-
|2009
|Operation Troy
|שימוש בנוזקות Mydoom ו-Dozer על מנת להדביק קורבנות ולבצע התקפות מניעת שירות מבוזרת נגד יעדים בארצות הברית ודרום קוריאה<ref></ref>.
|-
|2011
|Ten Days of Rain
|התקפות מניעת שירות נגד חברות תקשורת, תשתיות ובנקים מדרום קוריאה<ref></ref>.
|-
|2013
|DarkSeoul
|הפצת נוזקה בשם DarkSeoul המיועדת למוסדות פיננסים וספקיות שירותי אינטרנט בדרום קוריאה<ref></ref><ref></ref>.
|-
|2014
|Sony Pictures Attack
|התקפה נגד חברת סוני שעל פי החשד נמשכה יותר משנה ולאחריה דלפו כמויות גדולות של נתונים<ref></ref>.
|-
|2016
|Operation Blockbuster
|צוות מחקר וניתוח בינלאומי הצליח לנתח את שיטות התקיפה של הקבוצה, מצאו מכנים משותפים בהתקפות נוספות ולאחר מכן חסמו התקפות פוטנציאליות<ref></ref><ref></ref><ref></ref>.
|-
|2016
|Bangladesh Bank Robbery
|התוקפים הונו את מערך ה-SWIFT העולמי והצליחו להעביר כ-81 מיליון דולר אל סניף בנק במנילה, בירת הפיליפינים ועוד כ-20 מיליון דולר לבנק בסרי לנקה<ref></ref>.
|-
|2017
|WannaCry Attack
|מתקפת סייבר מסיבית של תוכנת כופר בשם WannaCry שפגעה במוסדות ברחבי העולם, ההתקפה פגעה בכ-230,000 מחשבים במעל ל-150 מדינות בעולם<ref></ref>.
|-
|2018
|Cryptocurrency Attacks
|חברת Record Future הודיעה כי זיהתה מספר התקפות על משתמשים המחזיקים מטבעות קריפטוגרפיים ומתגוררים בדרום קוריאה<ref></ref>.
|-
|2019
|Electricfish
|גניבה של כ-49 מיליון דולר מחברה מכווית והתקפות נגד גורמים שונים בעולם באמצעות נוזקה בשם Electricfish<ref></ref>.
|-
|2020
|Covid-19 Attacks
|התקפות פישינג ממוקדות נגד חברות ביופארקמה וביניהן אסטרהזניקה<ref></ref>.
|}

== ראו גם ==
* לוחמת רשת
* טרור קיברנטי
* האקינג
* משחקי מלחמה
* האקטיביזם

== קישורים חיצוניים ==
* [https://www.israeldefense.co.il/node/44508 קספרסקי: אלו חמשת קבוצות התקיפה הפעילות ביותר ברבעון שני השנה], אתר Israel Defense
* [https://www.calcalist.co.il/internet/articles/0,7340,L-3844751,00.html ניו יורק טיימס: למרות ההכחשות, התקיפה על מערכות ביטחוניות ישראליות הצליחה], אתר כלכליסט

== הערות שוליים ==

קטגוריה:קבוצות האקרים צפון קוריאניות
קטגוריה:לוחמה קיברנטית
קטגוריה:קוריאה הצפונית: מדע וטכנולוגיה
וילה יוסף מודיאנו

וילה יוסף מודיאנו (ביוונית: Βίλα Γιοσέφ Μοδιάνο) הוא מבנה מגורים שהיה אחד ממבני המגורים של בני משפחת מודיאנו היהודית-איטלקית, אחת ממשפחות ה'פראנקוס' העשירות והחשובות בסלוניקי, יוון.

המבנה היה בבעלות התעשיין היהודי יוסף (ג'וזפה) מודיאנו.

המבנה ממוקם ברובע הדרומי של פירג'יט, בשדרות וסיליסיס אולגאס מס' 5, ברובע אקסוכון.
==היסטוריה==
בשנת 1899 רכש התעשיין יוסף מודיאנו את המגרש ובנה בתחילה בית חרושת לטקסטיל, ובהמשך וילה בת שתי קומות כבית מגורים למשפחתו.

לאחר מותו של התעשיין עבר הבית ליורשיו. החל משנת 1918 שימשה הווילה כבניין עזר לצורכי בית הספר התיכון הראשון לגברים בסלוניקי. ב-1931 נמכרה הוילה לגביר יעקב מולו.

משנות ה-30 של המאה ה-20 המבנה שימש כבית הספר התיכון הראשון לגברים בסלוניקי.

במהלך מלחמת העולם השנייה, הבניין היה בבעלות מינהל הכיבוש הגרמני. לאחר המלחמה נמסר המבנה לידי ממשלת יוון כרכוש מדינת אויב. בין השנים 1946 ו-1958 שוכנו בווילה 15 עד 22 משפחות פליטים.

לאחר 1960 נהרסה החומה שהפרידה בין וילה "מודיאנו" לבין בית חאג'ימיסב השכן, שהוא הבניין הראשי של בית הספר התיכון הראשון לזכר סלוניקי לצורך איחודם לקומפלקס אחד המשמש בית ספר תיכון בו בית מודיאנו הוא הוא המשני מבין המבנים. לאחר מכן נהרסו מפעל המשי והחממה שמאחורי הבית.<ref name=":0"></ref>

וילה יוסף מודיאנו נפגעה קשות במהלך רעידת האדמה בסלוניקי ב-1978 ופונה.

במסגרת הכרזתה של סלוניקי כבירת התרבות האירופאית לשנת 1997 החלו עבודות השיקום של וילה חאג'ימיסב. בשנת 1998, הרשויות המקומיות, מתוקף סמכותם ואחריותם על מבנים מסוכנים, ובהיותן בעלות המבנה הכמעט בלעדיות, החליטו לשחזר גם את וילה יוסף מודיאנו.<ref name=":0" /> אולם האישור הסופי ניתן רק בשנת 2004 והעבודות בפועל החלו רק כעשור מאוחר יותר.

בשנת 2014 החל שיקום הוילה שננטשה בעבר. השיפוץ היה נרחב, וכלל שיקום התקרות שקרסו, מדרגות ורצפות. במרץ 2016 שוחזרה הווילה. הבניין חזר לשמש כבניין עזר לתיכון. הוחלט להוסיף מספר קטן של כיתות לשטח החצר.

== ארכיטקטורה ==
מבחינה אדריכלית מדובר בבניין מלבני המורכב ממרתף ושתי קומות. ישנם 15 חדרים ו-3 סלונים המשמשים לאירוח המשפחה. המבנה סימטרי ביחס לשני הצירים, והציר האנכי מודגש בכניסה ובמרפסת הפנימית.

העמודים בעלי כותרות קורינתיות ובקצוות המבנה קרניז היקפי עם מעקה מובנה. בפנים המבנה יש ציורי קיר וציורי תקרה שהוסרו, נשלחו לאתונה לשיקום והוחזרו למקומם. לכל חדר יש מוטיבים קישוטיים אחרים.

==קישורים חיצוניים==

==הערות שוליים==

קטגוריה:סלוניקי: מבנים
קטגוריה:יהדות סלוניקי
אווה מישל

אווה מישל קוטה (באנגלית: Ava Michelle Cota נולדה ב-10 באפריל 2002) היא שחקנית, רקדנית, זמרת ודוגמנית אמריקאית. היא ידועה בעיקר בזכות תפקידיה בקומדיות של נטפליקס נערה גבוהה וסרט ההמשך נערה גבוהה 2.

== ביוגרפיה ==
קוטה נולדה ב-10 באפריל 2002 בפנטון, מישיגן שם גם גדלה.<ref name="pop"></ref> היא למדה באקדמיית המחול בברודוויי, JC שהייתה בבעלותה ובניהולה של אמה ג'נט, אך נסגרה לצמיתות ב-2017.<ref name="BDA"></ref> מישל הופיעה מהעונה השלישית עד העונה השביעית בתוכנית המציאות רקדניות קטנות.<ref name="moms2"></ref>

מישל הוכשרה בריקוד עכשווי, בלט, פוינט, ג'אז וסטפס.<ref name="box"></ref> היא גם דוגמנית ועשתה את הופעת הבכורה שלה על המסלול בשבוע האופנה בניו יורק בשנת 2017.<ref name="spirit"></ref>

== קריירה ==
מישל הופיעה בשנת 2013 בסדרת הטלוויזיה רקדניות קטנות והייתה לרקדנית/שחקנית קבועה בתוכנית במשך 4 עונות נוספות. מאוחר יותר היא סיירה בארצות הברית עם כוכבות אחרות מהסדרה במסע ההופעות שהתקיים בשנת 2018. <ref></ref> בשנת 2016, היא הופיעה בפרק הראשון של תוכנית הריאליטי "אז אתה חושב שאתה יכול לרקוד: הדור הבא", אם כי בסופו של דבר לא התקבלה בגלל גובהה. <ref></ref> <ref></ref>

היא הופיעה במספר סרטים קצרים בשנת 2018 והופיעה בשני פרקים של סדרת הטלוויזיה היפים והאמיצים. תפקידה הגדול הראשון במשחק הגיע כשיחקה בתפקיד ראשי בסרט נטפליקס נערה גבוהה, ששודר לראשונה ב-13 בספטמבר 2019.<ref name="vog"></ref><ref name="People"></ref> מישל הצטלמה לסרט ההמשך, נערה גבוהה 2 באפריל 2021. הסרט יצא ב-11 בינואר 2022.<ref name="seq"></ref>

==חיים אישיים==
בשנת 2018, היא השיקה קמפיין מדיה חברתית, #13Reasons4Me שמעודד אנשים לרשום 13 דברים שהם אוהבים בעצמם או בחייהם. <ref></ref>

== פילמוגרפיה ==
=== קולנוע ===
{| class="wikitable plainrowheaders sortable"
! scope="col" |שנה
! scope="col" | כותרת
! scope="col" |תפקיד
! class="unsortable" | הערות
|-
! rowspan="3" scope="row" | 2018
|This Is Me
| אוליביה ניוטון-ג'ון
| rowspan="2" | סרט קצר
|-
| מאמה מיה!
| אנה
|-
|A Christmas Dinner
| סופיה ביילי
|
|-
! scope="row" | 2019
| נערה גבוהה
| rowspan="2" | ג'ודי קריימן
|
|-
! scope="row" | 2022
| נערה גבוהה 2
|
|}

=== טלוויזיה ===
{| class="wikitable plainrowheaders sortable"
! scope="col" |שנה
! scope="col" | כותרת
! scope="col" |תפקיד
! class="unsortable" | הערות
|-
! scope="row" | 2014–2017
| רקדניות קטנות
| rowspan="2" |עצמה
| 18 פרקים
|-
! scope="row" | 2016
| אז אתה חושב שאתה יכול לרקוד: הדור הבא
| פרק 1
|-
! scope="row" | 2018
| היפים והאמיצים
| דוגמנית בחברת פורסטר
| 2 פרקים
|-
! scope="row" | 2020
|Zombies 2: The Collab
|זומבי
| סרטון קצר
|}

==קישורים חיצוניים==

== הערות שוליים ==

 

קטגוריה:שחקני קולנוע וטלוויזיה אמריקאים
קטגוריה:רקדניות אמריקאיות
קטגוריה:רקדנים אמריקאים
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
ח'ירבת אל-לוז

ח'ירבת אל-לוז (בערבית: خربة اللوز) היה כפר ערבי-פלסטיני במחוז ירושלים. הכפר ננטש<ref></ref> ביוני 1948, במהלך מלחמת העצמאות, ונכבש ב-13 ביולי 1948 על ידי חטיבת הראל במבצע דני. הכפר היה ממוקם 11 ק"מ מערבית לירושלים, מצפון לנחל שורק, על הר איתן.

== על אודות הכפר ==
בח'רבת אל-לוז היה מקאם לקדוש מוסלמי מקומי בשם שייח׳ סלאמה.<ref></ref>

בין סטף לח'רבת אל-לוז היה בית ספר ששימש את שני הכפרים. תושבי ח'רבת אל-לוז היו מגיעים לסטף על מנת להביא מים לכפרם, להפיק שמן זית בבית הבד ולטחון חיטה.<ref>[http://har-eitan.blogspot.com/2007/07/2.html תרגום ריאיון עם יוצא הכפר ח'רבת לוז]</ref><ref>[http://har-eitan.blogspot.com/2007/07/13.html חיי היומיום בכפר חירבת אל-לוז שבהר איתן]</ref>

=== תקופת האימפריה העות'מאנית ===
בשנת 1838, ח'ירבת אל-לוז צוינה ככפר מוסלמי, חלק מאזור בני חסן, השוכן ממערב לירושלים.<ref></ref>

בשנת 1863 ויקטור גרן ציין כי זהו כפרון בו שוכנים שמונים תושבים, רובם רועי צאן.<ref></ref>

סוצין מצא מרשימת כפרים עות'מאניים משנת 1870 לערך כי בח'ירבת אל-לוז יש אוכלוסייה של 83 תושבים, עם סך של 38 בתים, אם כי ספירת האוכלוסייה כללה גברים בלבד.<ref></ref> הרטמן גילה שבח'ירבת אל-לוז היו 30 בתים.<ref></ref>

בשנת 1883, מפת הקרן לחקר ארץ ישראל שהוכנה על ידי הקרן לחקר ארץ ישראל תיארה את ח'ירבת אל-לוז כ-"כפר בגודל בינוני על מדרון רכס גבוה ליד הפסגה. יש לו מעין טרסה מתחתיו, והוא ניצב כ-243 מטר מעל העמק הדרומי. במקום יש קברים חצובים".<ref></ref>

=== תקופת המנדט הבריטי ===
במפקד אוכלוסין 1922 של ארץ ישראל שנערך על ידי שלטונות המנדט הבריטי, ח'רבת אל-לוז מנתה 234 מוסלמים<ref></ref> שגדלה במפקד 1931 ל-315 מוסלמים, ב-67 בתים.<ref></ref>

בנתונים הסטטיסטיים של 1945, הכפר מנה 450 מוסלמים,<ref></ref> בעוד ששטח הקרקע הכולל היה 4,502 דונם, לפי סקר קרקעות ואוכלוסייה רשמי.<ref></ref> מתוכם, 728 שימשו למטעים ולקרקעות להשקיה, 693 לדגנים<ref></ref> ואילו 13 דונם סווגו כשטחים בנויים.<ref></ref>

=== אחרי 1948 ===
בשנת 1950, הוקם יישוב של עולים מתימן על חורבות ח'רבת אל-לוז,אך ננטש לאחר זמן לא רב<ref name=":1" />. בשנות החמישים שימש המקום כאתר אימונים של יחידה 101 ושל חטיבת הצנחנים, שבסיסם היה בסמוך, דבר שהאיץ את הריסת בתי הכפר. בשנות ה-60 התקיים בסמיכות לשרידי הכפר מתקן אימונים של בסיס הטירונים של צה"ל, בה"ד 4.

בשנת 1992 תואר אתר הכפר: "בין הריסות האבן והטרסות בכל רחבי האתר צומחים עשב וקוצים, וכן עצי שקד, תאנה וחרובים. סביב האתר ניטע יער עבות של עצי ברוש ואשוח. מדרום לו, בתוך היער, מצויה באר מוקפת בכמה עצי שקד ותאנה. היער מוקדש לזכרו של משה דיין, האלוף הישראלי".<ref>Khalidi, 1992, p. 300</ref>

== גלריה ==
<gallery widths="300" heights="300" perrow="3">
קובץ:KhirbatAlLawzNov132022 02.jpg|פסגת הר איתן ומפנה ההר שהוא מקום שרידי הכפר שנהרס לחלוטין
קובץ:KhirbatAlLawzNov132022 03.jpg|גלי האבנים מתחת ומעל לשביל החוצה כיום את שרידי הכפר
קובץ:KhirbatAlLawzNov132022 05.jpg|עץ תות שהיה בכפר, ומסביבו גלי אבנים ושרידים נוספים של מבנים
קובץ:KhirbatAlLawzNov132022 04.jpg|עץ התות מקרוב, בצמוד לגל אבנים משרידי הכפר
</gallery>

==קישורים חיצוניים==

* [http://har-eitan.blogspot.co.il הר איתן - סדרת תחקירים בעריכת דן גולן שברובם מתייחסים לח'ירבת א-לוז]

== הערות שוליים ==

קטגוריה:הרי ירושלים: יישובים ערביים שנחרבו במלחמת העצמאות
קטגוריה:מחוז ירושלים
מרטין הרטמן

מרטין הרטמן (בגרמנית: Martin Hartmann) (9 בדצמבר 1851, ברסלאו - 5 בדצמבר 1918, ברלין) היה מזרחן גרמני שהתמחה בלימודי אסלאם .

בשנת 1875 קיבל את הדוקטורט שלו באוניברסיטת לייפציג כתלמידו של היינריך לברכט פליישר. בשנים 1876 עד 1887 שירת כדרגומן בקונסוליה הכללית הגרמנית בביירות. מ-1887 ועד מותו ב-1918 לימד שיעורים במחלקה לשפות מזרחיות בברלין.<ref></ref>

כפרופסור בברלין השתדל מאוד לפרסם את תחום לימודי האסלאם כדיסציפלינה עצמאית. תרומותיו הרבות לתחום לימודי האסלאם התבססו על עמדתו הסוציולוגית. רבות מיצירותיו פורסמו בכתב העת "Die Welt des Islams" ("עולם האסלאם"), פרסום של "Deutsche Gesellschaft für Islamkunde" ("החברה הגרמנית ללימודי האסלאם"), ארגון שהרטמן היה שותף להיווסדו ב-1912.<ref></ref><ref></ref>

== עבודותיו ==
* "Die Ortschaftenliste des Liwa Jerusalem in dem türkischen Staatskalender für Syrien auf das Jahr 1288 der Flucht (1871)". Zeitschrift des Deutschen Palästina-Vereins. 6: 102–149, 1896.
* Lieder der libyschen Wüste, 1899.
* "The Arabic press of Egypt", published in English in 1899.
* Der islamische Orient; Berichte und Forschungen (3 volumes, 1905–10).
* Chinesisch-Turkestan: Geschichte, Verwaltung, Geistesleben, und Wirtschaft, 1907.
* Der Islam: Geschichte -- Glaube -- Recht. Ein Handbuch, 1909.
* Islam, Mission, Politik, 1911.
* Zur Geschichte des Islam in China, 1921.

==קישורים חיצוניים==

== הערות שוליים ==

קטגוריה:בוגרי אוניברסיטת לייפציג
קטגוריה:מזרחנים גרמנים
קטגוריה:גרמנים שנולדו ב-1851
קטגוריה:גרמנים שנפטרו ב-1918
סופת אלפיס

סופת אלפיס (ביוונית: Κακοκαιρία Ελπίς) הייתה חלק מסופות הרוח באירופה בשנים 2021–2022 וקיבלה את כינויה ב-21 בינואר 2022. השירות המטאורולוגי הלאומי ההלני אף דיווח כי התרחשה סופה גדולת ממדים בעיר אנדרוס כתוצאה מעוצמת הסופה.<ref></ref> אלפיס הכתה בישראל ב-26 בינואר.<ref></ref>

אלפיס הכתה תחילה ביוון וגרמה לשיבוש תשתיות רבות ולאחר מכן המשיכה לטורקיה וגרמה לסופת שלגים כבדה בחלקים המערביים והצפוניים של המדינה, והשפיעה גם על חלקים אחרים של המדינה. סופת השלגים גם השהתה את התחבורה הבין-עירונית בטורקיה, והביאה לסגירתו של נמל התעופה איסטנבול.

פעולות חילוץ התבצעו בערים שונות, כולל באנקרה (בירת טורקיה), בכדי לחלץ אלפי אנשים שנלכדו בשלג.<ref></ref><ref></ref>

אלפיס הגיעה לישראל, והביאה עמה שיטפונות כבדים בצפון ובאזורי החוף.<ref></ref> שלג ירד בהר חרמון ובצפון רמת הגולן ועבר בהדרגה דרומה להרי צפון ומרכז הארץ, לרבות בצפת ובירושלים , חשוב לציין שבהרי הצפון והרי השומרון לא היו משקעים רבים כלל. בצפת לא נערם שלג משמעותי עד לשעות הבוקר המוקדמות אז נערמו כ-10 ס"מ בלבד{בשכונת הר כנען אביקור}. בירושלים, מהשעה 20:15 החלו לרדת שלגים לפרקים ונערמו לגובה 28 ס"מ{בשכונות הגבוהות של ירושלים} הודות לרכבת עננים שנוצרה בין ירושלים לאשדוד. גם בגוש עציון לא היו משקעים רבים כמו בירושלים כך שהשלג נערם לגובה 20 ס"מ בלבד. ירושלים זכתה לשלג רב באותה שנה ב-27 בינואר 2022.<ref></ref> כתוצאה מהסופה, שלושה בני אדם מצאו את מותם בישראל מהרעלת פחמן חד-חמצני.<ref></ref>

== גלריה ==
<gallery mode="nolines" widths="150">
קובץ:Storm Elpis in Jerusalem - January 26, 2022 - Yafo Street.jpg|רחוב יפו, רחוב מרכזי בירושלים, בזמן הסופה, 26 בינואר 2022
קובץ:Storm Elpis in Jerusalem - January 27, 2022 - Sacher Park.jpg|גן סאקר בירושלים בזמן הסופה, 27 בינואר 2022
קובץ:Storm Elpis in Jerusalem - January 27, 2022 - Nissim Bachar Street -2.jpg|מכוניות ברחוב נסים בכר בירושלים בזמן הסופה, 27 בינואר 2022
קובץ:Storm Elpis in israel, Snowman Cone.jpg|איש שלג כקונוס
קובץ:שלג בירושלים, ה-27 בינואר 2022.jpg|alt=|יפו-מרכז בירושלים בזמן הסופה, 27 בינואר 2022
</gallery>

==קישורים חיצוניים==

== הערות שוליים ==

קטגוריה:סופות
קטגוריה:2022 בישראל
קטגוריה:החורף בישראל
דושנוק

דושנוק (בהונגרית: Dusnok) הוא יישוב (כפר) שממוקם בנפת קלוצ'ה של מחוז באץ'-קישקון בדרום הונגריה.

== מיקום ==
הכפר הגדול הוא אחד מהיישובים לאורך תעלת הוואיאש (Vajas), בערך באמצע הדרך בין הערים באיה לבין קלוצ'ה. היישוב ממוקם 135 קילומטרים דרומית לבודפשט, בצד השמאלי (המזרחי) של הדנובה ושוכן כחמישה קילומטרים מהנהר. האזור מאופיין בנוף של גדת נהר, שפני השטח שלו עוצבו על ידי המים של הדנובה, הואייאש והארייג (Örjeg). מיקום הכפר הפך לאטרקטיבי בשל הדנובה הסמוכה, תעלת ואייאש האדמות הפוריות והיערות השופעים בסביבתו.

=== נגישות ===
נתיב הגישה החשוב ביותר היבשתי הוא כביש ראשי 51, שדרכו ניתן להגיע עד אמצע המדינה. האזור המנהלי של הכפר מושפע מהכביש המהיר M9 בדרום ומכביש 5312 במזרח.

== היסטוריה ==
מכתב הענקה, של בלה השלישי, מלך הונגריה, שמתאורך לתקופה 1193 עד 1196 מזכיר לראשונה את שמו של דושנוק. בשנת 1639 הכפר ואדמותיו היה רכושם של יאנוש מישקי ושל אישטוואן וורש. בסוף המאה ה-17 אכלס היישוב קתולים דלמטיים ובוסנים. בתחילת המאה ה-18, משפחת הרוזן צ'סנקי דרשה אותו בחזרה, אך בסופו של דבר היישוב הפך לרכושו של הארכיבישופות של קאלוצ'ה. היישוב נפל קורבן לשריפה הרסנית ב-1864.

== קהילה יהודית ==
אין פרטים על הקהילה היהודית המקומית, אך בית קברות יהודי קטן המקום מעיד על קהילה יהודית מקומית. בית הקברות היהודי הקטן נמצא ליד בית הקברות הכללי של היישוב. מפתחות בית העלמין נשמרים בלשכת ראש העיר. בשנת 1990 שוחזרו הקברים בבית העלמין המוזנח והוצבו בחלק ייעודי מיוחד של בית העלמין של הציבורי הכללי.

== אתרים בעלי עניין ==

;* הכנסייה הרומית-קתולית

הכנסייה הרומית-קתולית, שנבנתה בחלק הגבוה ביותר של הכפר, קרוב לקו המים, הוקמה על ידי הארכיבישוף גאבור פטאצ'יץ' בשנת 1744 מלבנים מיובשות בשמש לכבוד השליחים פיליפ הקדוש ויעקב הקדוש. הכנסייה, יחד עם רוב הכפר, נשרפו ב-1780, אך נבנתה מחדש ב-1844. ציורי הקיר שלו צוירו על ידי לאיוש מארטון, ציור המזבח שלו על ידיאסטריק קאקוני.

;* אירוע תרבות ובידור

אירוע תרבות ובידור בשם "Rác Pentecost" מתקיים מדי שנה בחג השבועות הנוצרי כדי לטפח מסורות אתניות. אלפיים-שלושת אלפים איש מגיעים לתוכניות הצבעוניות והמגוונות. השירה והאווירה המוזיקלית-ריקודית מועצמים על ידי מרק הדגים המקומי האיכותי, המאכלים האתניים, והיינות המקומיים.

;* ואייאש

מי הוואייאש המתפתלים והמקיפים את הכפר הם גן עדן מוכן לדייג, מושלם לטיולי חתירה מתחילת האביב, אשר לא משמש רק את המקומיים.

;* יער ובקתת ציד

באזור המנהלי של דושנוק שוכן יער לנש ובית הציד שבו, שמבוקש על ידי ציידים זרים ומקומיים כאחד.

== גלריית תמונות ==
<gallery>
Dusnok látképe madártávlatból.jpg|מבט על דושנוק ממעוף הציפור
A dusnoki focipálya légi fotón.jpg|צילום אוויר של מגרש הכדורגל של דושנוק
Dusnok, katolikus templom légi felvételen.jpg|Dusnok, מבט אווירי של הכנסייה הקתולית
Dusnok a levegőből.jpg|דושנוק מהאוויר
Dusnok, Szabadidőpark a magasból.jpg|פארק פנאי מלמעלה
</gallery>

== ילידי המקום ==
* שרי פוניו, (במקור עד 1912 שרולטה פרוינד בהונגרית: Fonyó Sári; דושנוק, 18 באפריל 1891 – בודפשט, 3 בינואר 1949) הייתה יהודייה-הונגרייה פקידת בנק, מנהיגת תנועת נשים, עובדת מפלגה ובכירה בבנק הלאומי ההונגרי.

== קישורים חיצוניים ==

* 
* [http://iajgscemetery.org/eastern-europe/hungary/dusnok בית הקברות היהודי של דושנוק]

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
SATLLA-2B

SATLLA-2B הוא לוויין ישראלי מסוג פיקו-לוויין, והוא הלוויין השלישי שנבנה על ידי סטודנטים וסטודנטיות במעבדת K&CG של אוניברסיטת אריאל.

הלווין שוגר לחלל באמצעות טיל פאלקון 9 של חברת SpaceX למסלול לווייני נמוך (LEO), במסלול קוטבי.

== הבנייה==
טלאי משימת לוויין SATLLA-2B
הלוויין נבנה במעבדת המחקר K&CG של אוניברסיטת אריאל בראשות הפרופסור בועז בן-משה. הלווין תוכנן וניבנה על ידי קבוצה של סטודנטים וסטודנטיות מהמחלקה למדעי המחשב, המחלקה להנדסת חשמל ואלקטרוניקה וכן מהפקולטה להנדסה באוניברסיטת אריאל. בניית הלווין היתבססה על לקחים שנילמדו מהלווינים האחרים בסדרה SATLLA-1. שיגור הלווין נעשה באמצעות חברה מתווכת שהרכיבה את הלווין וכן לוויינים אחרים בפוד שיגור אותו היא העבירה לחברת SpaceX. ב-13 בינואר 2022 שוגר הלווין על גבי טיל השיגור פאלקון 9 עם עוד עשרות לוויינים זעירים אחרים.

== מטרות הלוויין ==
הלוויין SATLLA-2B הוא דור המשך ללוויינים שמטרתם הצגת יכולת של תקשורת מבוססת לייזר מהחלל ובדיקת המערכות המאפשרות אותה. התקשורת עם הלוויינים תתבצע מתחנת הקרקע באוניברסיטת אריאל. בנוסף, הלוויין נועד להדגים ולבחון טכנולוגיות שהותאמו לננו לוויינים באוניברסיטת אריאל:
* עוקב כוכבים: המערכת מאפשרת קביעת המנח המרחבי של הלוויין על פי תמונת הכוכבים אותה הוא רואה.
* מערכת בקרת הכוון שמבוססת על גלגלי תנופה (Reaction Wheels): כוללת מספר גלגלים בתוך הלוויין המסתובבים במהירות גבוהה ושומרים על יציבות הלוויין או משנים את הזווית שלו בהתאם לצורך.
* שימוש ב-LED כדי לאתר את הלוויין ולעקוב אחריו: על הלוויין מערך נורות LED אשר יידלק בעת חליפותיו מעל ישראל ויאפשר מעקב מדויק אחר הלוויין באמצעות מערך טלסקופים רובוטיים.
* מערכת תקשורת לטווח רחוק בעלת הספק נמוך בתקן LoRa.
* מערכת עקיבה אחר שידורי מטוסים בפורמט ADS-B.

הלוויין משתמש בתדרים מסוג UHF ומסוג S-BAND.

==מבנה הלוויין==
הלוויין בנוי בתצורה של קובייה של 5X5X11.4 ס"מ בתקן פיקו-לוויין ומשקלו כ-370 גרם. הלוויין כולל תת-מערכות ההכרחיות לרבות מערכת בקרת אנרגיה, מערכת שידור, קליטה ועיבוד מידע, מחשב משימה ומערכת בקרה תרמית.

==שיגור==
הלוויין שוגר על גבי טיל פאלקון 9 של חברת SpaceX האמריקאית.

==תפקוד==
הלוויין שוגר בהצלחה כשעה לאחר שיגור הטיל. לאחר כשעתיים, נקלט השידור הראשון של הלוויין באמצעות רשת תחנות קרקע של חובבי רדיו. הלוויין משדר אות כל דקה בהתאם למצבו האנרגטי.

==קישורים חיצוניים==

* [https://www.inn.co.il/news/538171 כתבה על הלוויינים האתר חדשות ערוץ 7]
* [http://www.amsatuk.me.uk/iaru/finished_detail.php?serialnum=769 פרסום תדרי SATLLA-2], באתר IARU
* [https://tinygs.com/satellite/SATLLA-2B מעקב אחר הודעות מהלוויין SATLLA-2B]
* [https://www.youtube.com/watch?v=mFBeuSAvhUQ&ab_channel=SpaceX שיגור הטיל והלווינים]

קטגוריה:לוויינים ישראליים
אזדמיר אסף

אזדמיר אסף (בטורקית: Özdemir Asaf; 11 ביוני 1923, אנקרה - 28 בינואר 1981, איסטנבול) היה משורר טורקי. אסף נחשב לאחד מגדולי המשוררים הטורקיים בעת החדשה.

== ביוגרפיה ==
=== ראשית חיו ===
אסף נולד ב-11 ביוני 1923 באנקרה. שמו האמיתי הוא האליט אזדמיר ארון (Halit Özdemir Arun). אביו, מהמט אסף, היה אחד ממייסדי מועצת המדינה הטורקית. ב-1930, שנת מותו של אביו, החל ללמוד בבית הספר גלאטסראיי שבאיסטנבול. ב-1941, כשהיה בכיתה י"א, התקבל לבית הספר התיכון לבנים קבטאש, וסיימו ב-1942. בשנה שלאחר מכן, החלל ללמוד משפטים באוניברסיטת איסטנבול, וכן למד עיתונות. בזמן לימודיו, עבד בעיתונים טנין וזמאן ותרגם.

=== קריירה ===
המאמר הראשון של אסף פורסם במגזין Servet-i Fünun (Uyanış). ב-1951 ייסד את הוצאת Sanat Basımevi ופרסם את ספריו תחת השם יוברלק מסה יאנילארי (Yuvarlak Masa Yayınları, שפירושו "פרסומי השולחן העגול"). ב-1962 היה מהמייסדים של האגודה לזכויות מחיה בסיסיות (Temel Hakları Yaşatma Derneği).

יחד עם אטילה אילהאן, ערך אסף מפגשים ספרותיים רבים עם הקהל. הוא ביקר בחוף המזרחי של ארצות הברית ב-1941, וערך מסע בו ביקר ברוב מדינות אירופה, שהתחיל בלפלנד ב-1959. ב-1966, בהזמנת התאחדות הסופרים המקדוניים, ביקר ביוגוסלביה והשתתף שם בקונגרס הסופרים.

== תרגומים לעברית ==
* שם הבדידות / اسم العزلة (בטורקית: Yalnızlığın Adı), תרגומים לעברית ולערבית של מבחר משירים. תרמה לעברית: שרון שדה, תרגמה לערבית: עאידה נאסראללה, הוצאת גמא, 2021.

==קישורים חיצוניים==

== הערות שוליים ==

קטגוריה:משוררים טורקים
קטגוריה:בוגרי אוניברסיטת איסטנבול
קטגוריה:ילידי 1923
קטגוריה:נפטרים ב-1981
הרי ברברטון מקונג'ווה

הרי ברברטון מקונג'ווה (באנגלית: Barberton Makhonjwa Mountains) הם רכס של הרים וגבעות קטנים המשתרע על שטח של 120 על 60 קילומטרים, כ-80% במפומלנגה, פרובינציה של דרום אפריקה, והשאר באסוואטיני השכנה.

==גאוגרפיה==
נוף ברכס ברברטון
סלע [[קומטיט במיקום המייצג, עמק הנהר קומאטי ברכס ברברטון]]
גובה האזור נע בין 600 ל-1,800 מטר מעל גובה פני הים. יש בו מספר גבעות סלעיות, עם רמות עשב לח ועמקים מיוערים. כמות המשקעים השנתית הממוצעת היא 600–1,150 מילימטרים, כשהקיץ גשום והחורף יבש.

==גאולוגיה==
הרי ברברטון מקונג'ווה שוכנים בקצה המזרחי של , ומהווים 40% מחגורת האבן הירוקה של ברברטון, אחד המבנים הגאולוגיים העתיקים בעולם. הרכס ידוע בעיקר משום שהוא מכיל כמה מהסלעים החשופים העתיקים ביותר על פני כדור הארץ, בני 3.2 עד 3.6 מיליארד שנים (Ga), כלומר מתוארכים לתור הפלאוארכאיקון. גילו המופלג של רכס ההרים והשימור יוצא הדופן הניבו כמה מסימני החיים הבלתי מעורערים העתיקים ביותר על פני כדור הארץ ומספקים תובנה לגבי האופי העוין של הסביבה של הפרקמבריון שתחתיה התפתחו חיים אלה. זה הוביל לכך שהאזור מכונה גם "מוצא החיים" (Genesis of life).

הרכס ידוע גם במרבצי הזהב שלו ובסוג הסלעים קומטיט, סוג יוצא דופן של סלע געשי אולטרה-מאפי הקרוי על שם הנהר קומאטי הזורם דרך הרכס, ושבעמק שלו גילו ב-1965 האחים מוריס וריצ'רד ויליוֹאֵן את סוג הסלע לראשונה.

באפריל 2014, דיווחו מדענים על מציאת עדויות לאירוע פגיעת המטאוריטים היבשתי הגדול ביותר ליד האזור. הם העריכו שהפגיעה התרחשה לפני כ-3.26 מיליארד שנים וכי רוחבו של המטאוריט היה בין 37 ל-58 קילומטרים. המכתש מאירוע זה, אם הוא עדיין קיים, טרם התגלה. במאי 2019 נמצאו בהרי מקונג'ווה חומרים אורגניים מחוץ לכדור הארץ בסלעים געשיים בני 3.3 מיליארד שנה.

==היסטוריה==
בני עם הסוואזי ועמים אחרים נהגו לרעות שם כנראה את חיות המשק שלהם, אך לא במספרים גדולים, עד לבואם של המתיישבים האירופים בשנות ה-60 של המאה ה-19. זהב התגלה ליד בשנת 1875, אך היה זה הממצא של ג'ורג' ברבר (George Barber) ובני דודיו פרד והארי ברבר שגרם לבהלה לזהב ב-1884, שהוביל לייסודה של העיר . מאוחר יותר העיבה עליה משנת 1886.

מבחינה כלכלית, הכרייה נמצאת בירידה, והפעילות העיקרית היא כיום כריתת עצים ורעייה. ביערות מסחריים מגדלים אורן ואקליפטוס.

==אתר המורשת העולמית==
הרכס הוצע כמועמד להכרה כאתר מורשת עולמית של אונסק"ו ב-2009, וקיבל מעמד זה ב-2018.

בדברי ההסבר לבחירה באתר נכתב שהרי ברברטון מקונג'ווה מכילים תיעוד יוצא דופן של כמה מהסלעים הגעשיים וסלעי המשקע העתיקים, המגוונים והשמורים ביותר מהתקופה המוקדמת של כדור הארץ. סלעים אלו, העטופים בגופי גרניט גדולים וקבורים תחת שכבה עבה של משקעים, התחמקו במידה רבה מתהליכי של התמרה ושל סחיפה והותירו לנו תיעוד של 340 מיליון שנה של לבות ומשקעים ארכאיים. מחשופים אלו נחקרו באינטנסיביות במשך יותר ממאה שנה, ומספקים תובנות לגבי התהליכים המוקדמים שהתחוללו בכדור הארץ, כולל היווצרות יבשות, ההרכב הכימי של האטמוספירה והאוקיינוסים, תנאי פני השטח לפני 3.5 עד 3.2 מיליארד שנים, והסביבה שבה הופיעו החיים לראשונה על הכוכב הלכת שלנו.

אונסק"ו החליט לכלול רכס זה על בסיס הקריטריון הבא:

==קישורים חיצוניים==

<div style="direction: ltr;">
* [https://whc.unesco.org/en/list/1575 Barberton Makhonjwa Mountains] – UNESCO
</div>

==הערות שוליים==

קטגוריה:דרום אפריקה: גאוגרפיה
קטגוריה:מפומלנגה: גאוגרפיה
הבלט הלאומי ההולנדי

הבלט הלאומי ההולנדי (בהולנדית: Het Nationale Ballet) היא להקת הבלט הרשמית והגדולה ביותר בהולנד.

== היסטוריה ==
הבלט הלאומי ההולנדי נוסד בשנת 1961, כשבלט אמסטרדם ובלט ארצות השפלה התמזגו. מנהלי הלהקה היו סוניה גסקל (1961–1969), רודי ואן דנציג (1969–2003), ויין אגלינג (1991–2003). המנהל הנוכחי הוא טד ברנדסן. הלהקה מושכת אליה הרבה אמנים בין-לאומיים.

הלהקה שוכנת מאז 1986 בסטופרה - בית האופרה והבלט הלאומי של הולנד (שנודע בעבר בשם Het Muziektheater) באמסטרדם. היא אורחת קבועה בפסטיבלים חשובים ברחבי אירופה, בהם פסטיבל אדינבורו. הלהקה מחויבת לכוראוגרפיה חדשה ומבצעת יצירות משל כוריאוגרפי הבית בעבר ובהווה: רודי ואן דנציג, טר ואן שייק, הנס ואן מאנן, מאגוי מארין ואדוארד לוק.

ב-13 בספטמבר 2011 חגגה הלהקה יובל 50 מופע גאלה בנוכחות ביאטריקס, מלכת הולנד.

== רקדנים ==
הבלט הלאומי ההולנדי מעסיק כ-90 רקדנים ורקדניות. להלן רשימה של רקדנים ראשיים, סולנים, גראן סוז'ה וקוריפה.

==קישורים חיצוניים==

* 

==הערות שוליים==

קטגוריה:להקות בלט
קטגוריה:הולנד: תרבות
איתי צוק

איתי צוק (נולד ב-1975) הוא ספורטאי פאראלימפי ברכיבת סוסים.

צוק שירת את שירותו הצבאי ברצועת הביטחון ונפצע בראשו. בתקופת השיקום החל לעסוק בספורט הרכיבה ובמשך למעלה מעשור היה אלוף ישראל והתחרה בתחרויות ארציות ועולמיות. מאז 1996 דורג בין שמונה הרוכבים הטובים בעולם ושמר על מעמדו במשך כעשור.

ב התחרה בשתי תחרויות וסיים במקומות ה-10 וה-14.

ב התחרה בשתי תחרויות וסיים במקומות ה-8 וה-9.

ב התחרה בשתי תחרויות יחיד וסיים במקומות ה-10 וה-11 והתחרה ברכיבה קבוצתית (עם עומר בן-דור ואייל שחר) וסיים במקום ה-10 והאחרון. 

==קישורים חיצוניים==
* [https://www.paralympic.org/itai-zuck פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים נכי צה"ל
קטגוריה:רוכבי סוסים פאראלימפיים ישראלים
קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:רוכבי סוסים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:רוכבי סוסים במשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:רוכבי סוסים במשחקים הפאראלימפיים אתונה (2004)
קטגוריה:ישראלים שנולדו ב-1975
זדוב שי זדוב

זדוב שי זדוב על בימת [[אירוויזיון 2011]]
זְדוֹבּ שִי זְדוּבּ () היא להקה מולדובית שבסיסה בקישינב. היא הוקמה בשנת 1994, כשהסגנון המוזיקלי בו היא מתמחה הוא שילוב של היפ הופ ופאנק עם מוזיקה מולדובית מסורתית. שמה הוא תצליל של צלילי תופים. היא ייצגה את מולדובה באירוויזיון 2005, באירוויזיון 2011, שם הגיעה למקום ה-12, ובאירוויזיון 2022.

== היסטוריה ==
הלהקה הוקמה בשנת 1994. בנובמבר אותה השנה היא הופיעה במוסקבה, בירת רוסיה. חברי הלהקה שרים ברומנית, ברוסית ובאנגלית. בעקבות חתימתם אצל חברת התקליטים FeeLee, הקליטה זדוב שי זדוב את אלבום הבכורה שלה, Hardcore Moldovenesc. כל השירים בו מבוצעים ברוסית, פרט לאחד. בינואר 1997 הופיעו חברי הלהקה לצד להקת ביוהאזארד ורולינס במוסקבה. במרץ אותה השנה הם הופיעו פעם נוספת ברוסיה עם להקת Tequilajazzz. שתיהן השתתפו בפסטיבל קאזנטיפ בחצי האי קרים. במאי 1999 יצא לאור אלבומה השני של זדוב שי זדוב, Tabăra Noastră.

בינואר 2000 הופיעו חברי הלהקה בפסטיבל EuroSonic בהולנד. באוגוסט אותה השנה הופיעו לצד אמנים רבים, דוגמת לו ריד, ת'ראפי? ואואזיס, בפפסי סיגט.

ב-26 בפברואר 2005 השתתפה זדוב שי זדוב בגמר הקדם הלאומי המולדובי לאירוויזיון 2005. היא שובצה תשיעית בסדר ההופעות. היא זכתה בקדם ונבחרה לייצג את מולדובה בהופעת הבכורה שלה באירוויזיון, עם השיר "Boonika bate doba". ב-19 במאי ביצעה את שירה בחצי הגמר של אירוויזיון 2005, שבסופו היא העפילה לגמר. זדוב שי זדוב סיימה את התחרות במקום השישי עם 148 נקודות.

ב-26 בפברואר 2011 זכתה זדוב שי זדוב פעם נוספת בגמר הקדם הלאומי המולדובי לאירוויזיון 2011, עם השיר "So Lucky". ב-12 במאי ביצעה את שירה בחצי הגמר השני של אירוויזיון 2011, שבסופו היא העפילה לגמר. עם סיום הכרזת הנקודות בערב הגמר הגיעה הלהקה למקום ה-12 עם 97 נקודות. לאחר שזכתה בקדם המולדובי בפעם השלישית, יחד עם הצמד פראצי אדווחוב, היא נבחרה לייצג את המדינה באירוויזיון 2022. שירה לאירוע זה היה "Trenulețul". ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל).

== דיסקוגרפיה ==
* 1997: Hardcore Moldovenesc
* 1999: Tabăra Noastră
* 2000: Remixs
* 2001: Agroromantica
* 2002: От харdкора до романтики
* 2003: 
* 2006: Ethnomecanica
* 2010: Белое вино/Красное вино
* 2012: 
* 2015: 

== קישורים חיצוניים ==

* 

== הערות שוליים ==

קטגוריה:להקות פאנק (Punk)
קטגוריה:משתתפי אירוויזיון 2005
קטגוריה:משתתפי אירוויזיון 2011
קטגוריה:משתתפי אירוויזיון 2022
קטגוריה:נציגי מולדובה באירוויזיון
קטגוריה:להקות שהוקמו בשנת 1994
Trenulețul

"Trenulețul" (בעברית: "הרכבת הקטנה") הוא שיר שהוקלט על ידי הלהקה המולדובית זדוב שי זדוב בהשתתפות הצמד פראצי אדווחוב. הוא יצא לאור ב-10 בדצמבר 2021, וייצג את מולדובה באירוויזיון 2022, שהתקיים בטורינו, איטליה.

== על השיר ==
השיר מדבר על נסיעה שמחה ואנרגטית בין ערי הבירה של מולדובה ורומניה, קישינב ובוקרשט בהתאמה. הווידאו קליפ של השיר פורסם במקביל לפתיחת נתיב הרכבת החדש בין שתי הערים.<ref></ref>

== לפני האירוויזיון ==
ב-20 באוקטובר 2021 אושר באופן רשמי כי מולדובה עתידה להשתתף באירוויזיון 2022.<ref></ref> היא בחרה את נציגיה בשנים 2008–2020 רשות השידור המולדבית TeleRadio-Moldova (TRM) קדם לאומי על מנת לבחור את נציגה לאירוע, ואילו בשנת 2021, עקב מגפת הקורונה, תהליך הבחירה נעשה באופן פנימי. גם בשנת 2022 החליטה רשות השידור המולדבית לבחור את נציגיה בצורה זו.<ref name="national final cancelled"></ref>

ב-24 בינואר 2022 נודע כי הסינגל של זדוב שי זדוב צפוי להתחרות בקדם לייצג מולדובה בתחרות האירוויזיון. סבב האודישנים, ששודר בשידור חי בערוצים Moldova 1 ו-Moldova 2, בתחנת הרדיו Radio Moldova ובאתר האינטרנט הרשמי של TRM, התקיים ב-29 בינואר 2022 ב-TRM Studio 2 בקישינב. ההצבעות של חבר השופטים הוחלטו באמצעות מספר קריטריונים, דוגמת איכות השיר, היכולות הווקאליות והלחן שלו. לבסוף הוכרז "Trenulețul" בביצוע זדוב שי זדוב בהשתתפות הצמד פראצי אדווחוב כזוכה וכשיר הנבחר לאירוויזיון 2022.

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. מולדובה שובצה למחצית הראשונה של חצי הגמר הראשון, שהתקיים ב-10 במאי 2022.<ref></ref>

לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מולדובה הופיעה תשיעית, לאחר הולנד ולפני פורטוגל.<ref></ref> ב-10 במאי 2022 ביצעו זדוב שי זדוב ופראצי אדווחוב את "Trenulețul" על בימת חצי הגמר הראשון של אירוויזיון 2022. עם הקראת התוצאות של שלב זה הם נמנו בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. מולדובה הופיעה כמדינה ה-19, לפני שוודיה ואחרי איסלנד. ב-14 במאי הם ביצעו את "Trenulețul" בגמר התחרות. הם הגיעו למקום השביעי עם 253 נקודות (14 מהשופטים ו-239 מהקהל).

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2021
קטגוריה:שירי אירוויזיון 2022
קטגוריה:שירי מולדובה באירוויזיון
קטגוריה:שירים באנגלית
קטגוריה:שירים ברומנית
קטגוריה:שירים מרובי שפות
קטגוריה:שירים על רכבות
אויגן אלכסנדר פרנץ, נסיך טורן וטקסיס הראשון

אויגן אלכסנדר פרנץ, נסיך טורן וטקסיס הראשון<ref name="GeneAll"></ref> (בגרמנית: Eugen Alexander Franz Fürst von Thurn und Taxis<ref name="GeneAll" />; הוטבל ב-11 בינואר 1652 - 21 בפברואר 1714)<ref name="GeneAll" /> היה הנסיך הראשון של טורן וטקסיס, מנהל הדואר הכללי של הרייכספוסט הקיסרי, וראש בית טורן וטקסיס מ-13 בספטמבר 1676 ועד מותו.<ref name="GeneAll" />

== ביוגרפיה ==
אויגן אלכסנדר פרנץ היה בנו השני של למוראל השני קלאודיוס פרנץ, רוזן טורן וטקסיס ואן פרנסואז אז'ן, רוזנת הורנס. תאריך לידתו אינו ידוע, אך אויגן אלכסנדר פרנץ הוטבל ב-11 בינואר 1652 בבריסל.<ref name="GeneAll" />

לאחר מות אביו, אויגן אלכסנדר פרנץ עלה לתפקידי מנהל הדואר הכללי של הרייכספוסט הקיסרי וארצות השפלה הספרדיות. בשנת 1681, מלך ספרד ההבסבורגית האחרון, קרלוס השני, מינה את אויגן אלכסנדר פרנץ כרוזן לנסיך, ולאופולד הראשון, קיסר האימפריה הרומית הקדושה, הפך אותו לנסיך קיסרי בשנת 1695.

לאחר הכיבוש הצרפתי של ארצות השפלה הספרדיות במהלך מלחמת הירושה הספרדית, המלך הספרדי החדש פליפה החמישי, נכדו של לואי הארבעה עשר, מלך צרפת, הדיח את אויגן אלכסנדר פרנץ מתפקיד המאסטר גנרל של ארצות השפלה הספרדיות. <ref>Dallmeier, Quellen, S. 246–250.</ref> בשנת 1702, הוא העביר את מטה מערכת הדואר שלו מבריסל לפרנקפורט אם מיין.

== משפחתו ==
אויגן אלכסנדר פרנץ היה נשוי פעמיים. הוא נישא תחילה לנסיכה אנה אדליידה, נסיכת פירסטנברג, בתם של הרמן אגון, רוזן פירסטנברג ופרנציסקה, רוזנת פירסטנברג-שטולינגן. לאויגן אלכסנדר פרנץ ולאנה אדלהייד נולדו הילדים הבאים:
* הרוזנת דורותיאה מטורן וטקסיס (נולדה ומתה ב-1679)
* בן ששמו לא ידוע (נולד ומת ב-1680)
* אנזלם פרנץ, נסיך טורן וטקסיס השני (1681–1739) התחתן עם מריה לודוביקה אנה פרנציסקה, נסיכת לובקוביץ'
* הרוזן יקוב למורל מטורן וטקסיס (? -?)
* הרוזן היינריך פרנץ מטורן וטקסיס (נולד ומת ב-1682)
* הרוזנת אנה פרנציסקה מטורן וטקסיס (1683–1763) נישאה לפרנץ ארנסט, רוזן זאלם-ריפרשיידט
* הרוזנת אלאונורה פרדיננדה מטורן וטקסיס (נולדה ומתה ב-1685)
* הרוזן איניגו למורל מריה פליקס פרנץ מטורן וטקסיס (נולד ומת ב-1686)
* הרוזנת אנה תרזיה מטורן וטקסיס (נולדה ומתה ב-1689)
* הרוזנת מריה אליזבת מטורן וטקסיס (נולדה ומתה ב-1691)

לאחר מות אשתו הראשונה, נשא אויגן אלכסנדר פרנץ לאישה את הרוזנת אנה אוגוסטה מהוהנלוהה-ולדנבורג-שילינגספירסט, בתם של לודוויג גוסטב, רוזן הוהנלוהה-ולדנבורג-שילינגספירסט ואשתו השנייה אנה ברברה פון שנבורן. לאויגן אלכסנדר פרנץ ולאנה אוגוסטה נולדו הילדים הבאים:
* הנסיך לותר פרנץ מטורן וטקסיס (1705–1712)
* הנסיך מקסימיליאן פיליפ מטורן וטקסיס (נולד ומת ב-1706)
* הנסיך פיליפ למורל מטורן וטקסיס (נולד ומת ב-1708)
* הנסיכה מריה יוזפה מטורן וטקסיס (נולדה ומתה ב-1711)

== קישורים חיצוניים ==

== הערות שוליים ==

קטגוריה:אבירי מסדר גיזת הזהב
קטגוריה:נוצרים רומים-קתולים גרמנים
קטגוריה:ילידי 1652
קטגוריה:נפטרים ב-1714
אייל שחר (ספורטאי)

אייל שחר הוא ספורטאי פאראלימפי ברכיבת סוסים.

שחר נולד בקיבוץ נען ובנעוריו עסק באמנויות לחימה וברכיבה על סוסים. במהלך שירותו הצבאי, ב-1991 נפצע בקרב יריות בחאן יונס ונפגע קשה בראשו בופן שהביא לשיתוק פלג גופו השמאלי. כחצי שנה היה מחוסר הכרה ולאחר מכן עבר תקופת שיקום ממושכת בבית לוינשטיין. בשנת 1994 חזר באופן פעיל לרכיבה על סוסים במסגרת חווה טיפולית לנכים בדרגת נכות קשה.

ב התחרה בשתי תחרויות וסיים במקומות ה-18 וה-22.

ב התחרה בשתי תחרויות יחיד וסיים במקומות ה-16 וה-18 והתחרה ברכיבה קבוצתית (עם עומר בן-דור ואיתי צוק) וסיים במקום ה-10 והאחרון.

שחר מתחרה ברכיבה על סוסים גם כנגד רוכבים בריאים והשתתף באליפות אירופה בפורטוגל, באליפות הולנד הפתוחה ובאליפויות העולם בבלגיה ובדנמרק.

==קישורים חיצוניים==
* [https://www.paralympic.org/eyal-shahar פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.makorrishon.co.il/nrg/online/1/ART1/556/964.html על הסוס], nrg, 16.3.2007.

קטגוריה:ספורטאים נכי צה"ל
קטגוריה:רוכבי סוסים פאראלימפיים ישראלים
קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:רוכבי סוסים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:רוכבי סוסים במשחקים הפאראלימפיים אתונה (2004)
קטגוריה:נען: אישים
קטגוריה:ישראלים שנולדו במאה ה-20
אייזק לי פטרסון

אייזק לי "אייק" פטרסון (באנגלית: Isaac Lee "Ike" Patterson, נודע גם כ-I. L. Patterson; ) היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון ה-18 מ-1927 ועד מותו. הוא היה חוואי בעמק וילמאט ובשנים 1918–1922 הוא כיהן כחבר הסנאט של אורגון. פטרסון היה מושל אורגון הראשון שנולד במדינה לאחר קבלתה כמדינה בארצות הברית.
==ראשית חייו==
אייזק לי פטרסון נולד באחוזת משפחתו בקינגז ואלי שבמחוז בנטון שבאורגון. הוריו, פרנסיס א. וקרוליין (לבית טאטום) היגרו לטריטוריית אורגון מבלוויו, אילינוי. עד הגיעו לגיל 18 עבד פטרסון בחווה המשפחתית. בהמשך הוא למד במשך שנה בקולג' הנוצרי במונמות' שבאורגון. הוא התפרנס כעובד חנות מכולת בעיר אינדיפנדנס, ובהמשך היה לשותף בחנות. שותפותו בעסק נמשכה 22 שנים. ב-1886 הוא נשא לאישה את מרי אליזבת וודוורת', ולשניים נולדו שני ילדים.
==קריירה פוליטית==
ב-1898 נכנס פטרסון לפוליטיקה לאחר שנבחר למושב בסנאט של אורגון מטעם מחוז מריון. באותה עת הוא היה אחד המחוקקים הצעירים ביותר שנבחרו אי פעם, כאשר הושבע בגיל 32.הוא לא הספיק לכהן בסנאט זמן רב ובאותה שנה מונה פרטסון על ידי הנשיא ויליאם מקינלי כגובה המכס של מחוז פורטלנד, וב-1902 מונה מחדש על ידי הנשיא תאודור רוזוולט,<ref></ref> וכיהן בתפקיד עד 1906.

ב-1899 מכר פטרסון את חלקו בחנות המכולת, ורכש חווה בשטח של 300 אקרים (1.2 קמ"ר) במחוז פולק הכפרי. החווה הייתה לרווחית, ובמשך הוביל אותו עיסוקו זה לעיסוק מצליח בעסקי הצמר והעורות בפורטלנד.

לאחר שסיים את תפקידו כגובה המכס, המשיך פטרסון בניהול עסקיו והיה פעיל פוליטית במפלגה הרפובליקנית. ב-1918 הוא נבחר שוב מטעם מחוזות בנטון ופולק לסנאט המדינתי. בסנאט הוא פילס את דרכו מעלה ושימש כיושב ראש ועדת המיסוי והתקצוב שלו.
==מושל אורגון==
ב-1922 ניסה פטרסון להשיג את מועמדות המפלגה הרפובליקנית כמושל אורגון, אך הגיע למקום השלישי מבין חמישה מתמודדים בבחירות המקדימות. על אף זאת, היו לו קשרים טובים עם ותיקי המפלגה. ב-1924 הוא נבחר כיושב ראש הוועדה המרכזית של המפלגה באורגון, וניהל את מסע הבחירות באורגון של קלווין קולידג' לנשיאות.

המוניטין של פטרסון באורגון עלה, וכך הוא הבטיח לעצמו את בחירתו כמועמד הרפובליקנים למשרת המושל ב-1926. בבחירות הכלליות הוא ניצח את המושל המכהן וולטר פירס.

תוך שהוא ספג השראה מהנשיא קולידג', משל פטרסון במדינה תוך שהוא מחזיק בגישה הפיננסית השמרנית. הוא ייעל את סוכנויות הממשל המדינתי והטיל וטו על צעדי חקיקה שאיימו על האיזון הפיננסי של אורגון. ב-1920 היה תקציב המדינה של אורגון מאוזן בפעם הראשונה בתולדותיה. ממשלו של פטרסון המשיך לבצע עבודות שיפור בכבישים ובדרכים במדינה, הקים את מערכת החינוך הגבוה של המדינה, וניהל את מערכת הכליאה המדינתי כך שמבוגרים ונערים נכלאו בנפרד. פטרסון זכה לאהדה ציבורית, ויריביו ותומכיו כאחד רחשו לו כבוד.

אייזק לי פרטסון נפטר באופן פתאומי כתוצאה מדלקת ריאות ב-21 בדצמבר 1929, בעת כהונתו כמושל. הוא נטמן בבית הקברות ריבר ויו שבסיילם.

==קישורים חיצוניים==
* [https://www.nga.org/governor/isaac-lee-patterson/ אייזק לי פטרסון] באתר אגודת המושלים הלאומית 
* [https://web.archive.org/web/20060923162208/http://www.osl.state.or.us/home/lib/governors/ilp.htm אייזק לי פטרסון] בספריית המדינה של אורגון 
* [https://politicalgraveyard.com/bio/patterson.html#100.06.53 אייזק לי פטרסון] באתר The Political Graveyard 
* 

==הערות שוליים==

קטגוריה:מושלי אורגון
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה המחוקקת של אורגון
קטגוריה:אמריקאים שנולדו ב-1859
קטגוריה:אמריקאים שנפטרו ב-1929
רוברט פוקסוורת'

רוברט פוקסוורת (באנגלית: Robert Foxworth; נולד ב-1 בנובמבר 1941) הוא שחקן קולנוע, טלוויזיה ותיאטרון אמריקני.

== ביוגרפיה ==
פוקסוורת' נולד ביוסטון, טקסס לארנה בת' והווארד פוקסוורת' ולמד בתיכון לאמאר בעיר הולדתו. רכש מיומנויות משחק וקיבל מלגה באמנות יפה באוניברסיטת קרנגי מלון. הוא החל לקבל תשומת לב בתור שחקן תיאטרון, במיוחד בזכות קבוצת תיאטרון בוושינגטון די. סי.. הוצע לו תפקיד ג'יי אר יואינג בסדרת הטלוויזיה "דאלאס", אך הוא סירב להצעה והתפקיד עבר ללארי הגמן.

אחד מתפקידיו הנודעים של פוקסוורת' היו בסדרה "פלקון קרסט" בתפקיד צ'ייס ג'יוברטי, אחיינה של אנג'לה צ'נינג (בגילומה של ג'יין ויימן) בין השנים 1981–1987. תפקידים חוזרים נוספים היה של ברנרד צ'נווית' בסדרה "עמוק באדמה" בין השנים 2001–2003, ד"ר פרדריק בארט ב"חוק וסדר" בין השנים 1997–2003, וד"ר לט/ד"ר בן האדלי ב"חוק וסדר: מדור מיוחד" בין השנים 2000–2005.

סדרות נוספות בהן השתתף בתפקיד אורח: ד"ר הארי פאולר ב"הוואי חמש-אפס" (1973), הסוכן דוגן/מר רייט ב"קגני ולייסי" (1988), פרנק בריילי ב"קולומבו" (1989), גנרל ויליאם הייג ב"בבילון 5" (1995-1994, בפרקים Points of Departure ו-All Alone in the Night), פרופסור הארי מתיוז ב"רצח במשיכת קולמוס" (1995), אדמירל לייטון ב"מסע בין כוכבים: חלל עמוק 9" (1996, בפרקים Homefront ו-Paradise Lost), ד"ר עזרא סטוו ב"רפואה שלמה" (2000), סנאטור ג'ורג' מונטגומרי ב"הבית הלבן" (2005), ברנסון רוז ב"בונז" (2006), השופט סיימון דבון ב"בוסטון ליגל" (2006), יושב הראש אשוון ב"סטארגייט SG-1" (2003), ואדמיניסטרטור ולאס ב"מסע בין כוכבים: אנטרפרייז" (2004, בפרקים The Forge, Awakening ו-Kir'Shara).

הוא דיבב את דמותו של ד"ר המילטון בסדרת האנימציה "ליגת הצדק ללא גבולות" בשנים 2004–2005, וגם את דמותו של ראטצ'ט בסרטי הלייב אקשן "רובוטריקים", "רובוטריקים 2: הנקמה", "רובוטריקים 3: אפלת הירח" ו"רובוטריקים 4: עידן ההכחדה".

פוקסוורת' היה נשוי למרילין מק'קורמיק בין השנים 1964 ל-1974 ולהם שני ילדים. הוא נישא לאליזבת מונטגומרי בשנת 1993, אחרי עשרים שנה של חיים יחדיו, עד למותה ב-1995. באוגוסט 1998 הוא נישא לסטייסי תומאס.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1941
דוד אלטרץ

דוד אלטרץ הוא ספורטאי פאראלימפי ישראלי, שחקן ומאמן נבחרת ישראל בטניס שולחן לנכים.

אלטרץ הוא נכה צה"ל בעל מוגבלות בידו השמאלית. בילדותו החל לשחק טניס שולחן במסגרת הפועל ירושלים ולאחר פציעתו החל להתאמן בטניס שולחן כספורט נכים. בשנת 1999 התחרה לראשונה באליפות אירופה ומאז השתתף וזכה ביותר מעשרים תחרויות בעולם לרבות מספר הופעות באליפות העולם לטניס שולחן. בשנת 2005 זכה במקום הראשון באליפות אירופה ובשנת 2007 היה מדורג שביעי בעולם בדירוג האיגוד הבינלאומי לטניס שולחן לנכים.

השתתף ב וב.

אלטרץ מאמן מוסמך בוגר מכון וינגייט.הוא משמש למעלה משני עשורים מאמן באגודת הפועל ירושלים ובמשך כעשור מאמן נבחרת ישראל בטניס שולחן לנכים המתמודדים בישיבה, בהם שי סיאדה וחגית בריל.

==קישורים חיצוניים==
* [http://www.itta.co.il/html5/arclookup.taf?&_id=11744&did=1127&g=9018&sm=9206&title=%E3%E5%E3%E9%F7%20%E0%EC%E8%F8%F5%20%2D%20%EE%E0%EE%EF דוד אלטרץ] באתר איגוד טניס שולחן בישראל
* [https://www.ttj.co.il/html5/arclookup.taf?&_id=31237&did=9653&g=13072&sm=13143&title=%E3%E5%E3%E9%F7%20%E0%EC%E8%F8%F5 דוד אלטרץ] בעמוד המרכז לטניס שולחן
* [http://stats.ipttc.org/en/profiles/1016 דוד אלטרץ] באתר האיגוד הבינלאומי לטניס שולחן לנכים 
* [https://www.paralympic.org/david-altaratz פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:ספורטאים פאראלימפיים ישראלים
קטגוריה:ספורטאים נכי צה"ל
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים אתונה (2004)
קטגוריה:שחקני טניס שולחן במשחקים הפאראלימפיים אתונה (2004)
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:שחקני טניס שולחן במשחקים הפאראלימפיים בייג'ינג (2008)
קטגוריה:מאמני ספורט ישראלים
קטגוריה:ישראלים שנולדו במאה ה-20